ΚΑΝΟΝΙΣΜΟΣ (ΕΟΚ) αριθ. 3494/88 ΤΗΣ ΕΠΙΤΡΟΠΗΣ της 9ης Νοεμβρίου 1988 περί τροποποιήσεως του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών ποσών, του κανονισμού (ΕΟΚ) αριθ. 548/86 για λεπτομέρειες εφαρμογής των εξισωτικών ποσών προσχωρήσεως και του κανονισμού (ΕΟΚ) αριθ. 3665/87 περί κοινών λεπτομερειών εφαρμογής του καθεστώτος των επιστροφών κατά της εξαγωγής του καθεστώτος των επιστροφών κατά την εξαγωγή για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 για τα νομισματικά εξισωτικά ποσά στο γεωργικό τομέα(1), όπως τροποποιήθηκε τελευταία από τον κανονισμό (ΕΟΚ) αριθ. 1889/87(2), και ιδίως το άρθρο 12,

τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχωρήσεως στον τομέα των σιτηρών(3), και ιδίως το άρθρο 8, καθώς και τις αντίστοιχες διατάξεις των άλλων κανονισμών που καθορίζουν τους γενικούς κανόνες σχετικά με το καθεστώς των εξισωτικών ποσών προσχωρήσεως που εφαρμόζονται στα γεωργικά προϊόντα,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών(4), όπως τροποποιήθηκε τελευταία από τον κανονισμό (ΕΟΚ) αριθ. 2221/88(5), και ιδίως το άρθρο 16 παράγραφος 6, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς για τα γεωργικά προϊόντα,

Εκτιμώντας:

ότι τα προϊόντα που δεν είναι υγιή, ανόθευτα και σύμφωνα με τα συναλλακτικά ήθη ή τα οποία λόγω των χαρακτηρίστικών τους και της καταστάσεως τους δεν μπορούν να διατεθούν στην ανθρώπινη διατροφή, αποκλείονται από την χορήγηση νομισματικού εξισωτικού ποσού (ΝΕΠ) ή εξισωτικού ποσού προσχωρήσεως (ΕΠΠ) καθώς και επιστροφής κατά την εξαγωγή-

ότι ο κανονισμός (Ευρατόμ) αριθ. 3954/87 του Συμβουλίου της 22ας Δεκεμβρίου 1987 για τον καθορισμό των μέγιστων επιτρεπτών επιπέδων ραδιενεργού μολύνσεως για τα τρόφιμα και τις ζωοτροφές μετά το πυρηνικό ατύχημα ή οποιοδήποτε έκτακτο κίνδυνο από ακτινοβολία(6), καθορίζει τη διαδικασία που πρέπει να ακολουθείται σε περίπτωση εκτάκτου κινδύνου από ακτινοβολίες για τον προσδιορισμό των επιπέδων της ραδιενεργούς μολύνσεως που πρέπει να τηρούνται για τα τρόφιμα και τις ζωοτροφές ώστε να μπορούν να διατεθούν στο εμπόριο- ότι, συνεπώς, τα γεωργικά προϊόντα που υπερβαίνουν αυτά τα μέγιστα όρια δεν μπορούν να επωφεληθούν των πλεονεκτημάτων που προκύπτουν από την κοινοτική νομοθεσία-

ότι στο άρθρο 3 του κανονισμού (ΕΟΚ) αριθ. 1707/86 του Συμβουλίου της 30ής Μαΐου 1986 σχετικά με τους όρους εισαγωγής των γεωργικών προϊόντων καταγωγής τρίτων χωρών μετά από το ατύχημα στον πυρηνικό σταθμό του Τσερνομπίλ(7), όπως τροποποιήθηκε τελευταία από τον κανονισμό (ΕΟΚ) αριθ. 624/87(8), έχουν καθοριστεί τα μέγιστα όρια ραδιενέργειας- ότι μετά τη λήξη της ισχύος του κανονισμού (ΕΟΚ) αριθ. 1707/86, οι ίδιες ανοχές έχουν συμπεριληφθεί στο άρθρο 3 του κανονισμού (ΕΟΚ) αριθ. 3955/87 του Συμβουλίου(9) που τον αντικαθιστά- ότι τα γεωργικά προϊόντα που υπερβαίνουν αυτά τα μέγιστα όρια δεν μπορούν να θεωρηθούν ως υγιή, ανόθευτα και σύμφωνα με τα συναλλακτικά ήθη-

ότι διαπιστώθηκε ότι, εξαιτίας του εν λόγω ατυχήματος, ένα μέρος της γεωργικής κοινοτικής παραγωγής υπέστη, σε διαφορετικό βαθμό, ραδιενεργό μόλυνση- ότι πρέπει να προσδιορισθεί ότι τα γεωργικά προϊόντα που υπερβαίνουν τις τιμές που καθορίστηκαν στο άρθρο 3 του κανονισμού (ΕΟΚ) αριθ. 3955/87 δεν μπορούν να επωφεληθούν ΝΕΠ η ΕΠΠ ή επιστροφής κατά την εξαγωγή, οποιαδήποτε και αν είναι η προέλευσή τους-

ότι είναι σκόπιμο, ως εκ τούτου, να τροποποιηθεί ο κανονισμός (ΕΟΚ) αριθ. 3154/85 της Επιτροπής(10), όπως τροποποιήθηκε τελευταία από τον κανονισμό (ΕΟΚ) αριθ. 361/88(11), καθώς και ο κανονισμός (ΕΟΚ) αριθ. 548/86 της Επιτροπής(12), όπως τροποποιήθηκε τελευταία από τον κανονισμό (ΕΟΚ) αριθ. 2082/87(13), και ο κανονισμός (ΕΟΚ) αριθ. 3665/87 της Επιτροπής(14)-

ότι ο βαθμός ραδιενεργού μόλυνσης των τροφίμων, που οφείλεται σε κατάσταση εκτάκτου κινδύνου από ακτινοβολίες διαφέρει ανάλογα με το χαρακτήρα του ατυχήματος και το είδος του προϊόντος- ότι, κατά συνέπεια, η απόφαση ως προς την ανάγκη διεξαγωγής ελέγχου καθώς και για τα ίδια τα μέτρα ελέγχου πρέπει να προσαρμόζεται σε κάθε κατάσταση και πρέπει να λαμβάνονται υπόψη, για παράδειγμα, τα χαρακτηριστικά των σχετικών περιοχών, των προϊόντων και τα ραδιονουκλεΐδια-

ότι οι ενδιαφερόμενες επιτροπές διαχειρίσεως δεν διατύπωσαν γνώμη στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΟΚ) αριθ. 3154/85, προστίθεται το ακόλουθο εδάφιο:

"Δεν χορηγείται εξισωτικό ποσό όταν τα προϊόντα υπερβαίνουν τα μέγιστα αποδεκτά επίπεδα ραδιενέργειας που εφαρμόστηκαν από την κοινοτική νομοθεσία. Τα επίπεδα που εφαρμόζονται στα συγκεκριμένα προϊόντα, ανεξαρτήτως της καταγωγής τους, που μολύνθηκαν μετά από το ατύχημα στον πυρηνικό σταθμό του Τσερνομπίλ, είναι εκείνα που καθορίζονται στο άρθρο 3 του κανονισμού (ΕΟΚ) αριθ. 3955/87 του Συμβουλίου (*). Ο έλεγχος του βαθμού μόλυνσης από ραδιενέργεια του προϊόντος πραγματοποιείται μόνον εφόσον το απαιτεί η κατάσταση και κατά τη διάρκεια της αναγκαίας περιόδου. Αν υπάρχει ανάγκη, η διάρκεια και η έκταση των μέτρων ελέγχου προσδιορίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ή, ανάλογα με την περίπτωση, στο αντίστοιχο άρθρο των άλλων κανονισμών περί κοινής οργανώσεως αγοράς για τα γεωργικά προϊόντα.

(*) ΕΕ αριθ. L 371 της 30. 12. 1987, σ. 14."

Άρθρο 2

Στο άρθρο 5 παράγραφος 3 του κανονισμού (ΕΟΚ) αριθ. 548/86 προστίθεται το ακόλουθο εδάφιο:

"Δεν χορηγείται εξισωτικό ποσό όταν τα προϊόντα υπερβαίνουν τα μέγιστα αποδεκτά επίπεδα ραδιενέργειας που εφαρμόστηκαν από την κοινοτική νομοθεσία. Τα επίπεδα που εφαρμόζονται στα συγκεκριμένα προϊόντα, ανεξαρτήτως της καταγωγής τους, που μολύνθηκαν μετά από το ατύχημα στον πυρηνικό σταθμό του Τσερνομπίλ, είναι εκείνα που καθορίζονται στο άρθρο 3 του κανονισμού (ΕΟΚ) αριθ. 3955/87 του Συμβουλίου(*). Ο έλεγχος του βαθμού μόλυνσης από ραδιενέργεια του προϊόντος πραγματοποιείται μόνον εφόσον το απαιτεί η κατάσταση και κατά τη διάρκεια της αναγκαίας περιόδου. Αν υπάρχει ανάγκη, η διάρκεια και η έκταση των μέτρων ελέγχου προσδιορίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ή, ανάλογα με την περίπτωση, στο αντίστοιχο άρθρο των άλλων κανονισμών περί κοινής οργανώσεως αγοράς για τα γεωργικά προϊόντα.

(*) ΕΕ αριθ. L 371 της 30. 12. 1987, σ. 14."

Άρθρο 3

Στο άρθρο 13 του κανονισμού (ΕΟΚ) αριθ. 3665/87 προστίθεται το ακόλουθο εδάφιο:

"Δεν χορηγείται εξισωτικό ποσό όταν τα προϊόντα υπερβαίνουν τα μέγιστα αποδεκτά επίπεδα ραδιενέργειας που εφαρμόστηκαν από την κοινοτική νομοθεσία. Τα επίπεδα που εφαρμόζονται στα συγκεκριμένα προϊόντα, ανεξαρτήτως της καταγωγής τους, που μολύνθηκαν μετά από το ατύχημα στον πυρηνικό σταθμό του Τσερνομπίλ, είναι εκείνα που καθορίζονται στο άρθρο 3 του κανονισμού (ΕΟΚ) αριθ. 3955/87 του Συμβουλίου(*). Ο έλεγχος του βαθμού μόλυνσης από ραδιενέργεια του προϊόντος πραγματοποιείται μόνον εφόσον το απαιτεί η κατάσταση και κατά τη διάρκεια της αναγκαίας περιόδου. Αν υπάρχει ανάγκη, η διάρκεια και η έκταση των μέτρων ελέγχου προσδιορίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ή, ανάλογα με την περίπτωση, στο αντίστοιχο άρθρο των άλλων κανονισμών περί κοινής οργανώσεως αγοράς για τα γεωργικά προϊόντα.

(*) ΕΕ αριθ. L 371 της 30. 12. 1987, σ. 14."

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Νοεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 164 της 24. 6. 1985, σ. 6.

(2) ΕΕ αριθ. L 182 της 3. 7. 1987, σ. 1.

(3) ΕΕ αριθ. L 53 της 1. 3. 1986, σ. 25.

(4) ΕΕ αριθ. L 281 της 1. 11. 1975, σ. 1.

(5) ΕΕ αριθ. L 197 της 26. 7. 1988, σ. 16.

(6) ΕΕ αριθ. L 371 της 30. 12. 1987, σ. 11.

(7) ΕΕ αριθ. L 146 της 31. 5. 1986, σ. 88.

(8) ΕΕ αριθ. L 58 της 28. 2. 1987, σ. 10.

(9) EΕ αριθ. L 371 της 30. 12. 1987, σ. 14.

(10) ΕΕ αριθ. L 310 της 21. 11. 1985, σ. 9.

(11) ΕΕ αριθ. L 35 της 9. 2. 1988, σ. 15.

(12) ΕΕ αριθ. L 55 της 27. 2. 1986, σ. 52.

(13) ΕΕ αριθ. L 195 της 16. 7. 1987, σ. 11.

(14) ΕΕ αριθ. L 351 της 14. 12. 1987, σ. 1.